Acțiune introdusă la 6 ianuarie 2025 – Puppan/Parlamentul
(Cauza T-7/25)
Limba de procedură: franceza
Părțile
Reclamant: Daniel Puppan (Langsur, Germania) (reprezentant: F. Moyse, avocat)
Pârât: Parlamentul European
Concluziile
Reclamantul solicită Tribunalului:
admiterea prezentei acțiuni prin constatarea îndeplinirii tuturor condițiilor de formă, iar pe fond, declararea acțiunii ca fiind fondată și justificată;
în consecință, anularea deciziei de respingere a reclamației din 7 octombrie 2024, a deciziei de atribuire a punctelor de merit pentru anul 2023 din 5 iunie 2024, precum și a raportului de evaluare pentru anul 2023 din 25 martie 2024;
acordarea către reclamant a sumei de 5 000 de euro pentru prejudiciul moral suferit;
obligarea Parlamentului European la plata cheltuielilor de judecată.
Motivele și principalele argumente
În susținerea acțiunii, reclamantul invocă cinci motive.
Primul motiv, întemeiat pe săvârșirea unei erori vădite de apreciere privind raportul de evaluare din anul 2023.
Al doilea motiv, întemeiat pe vicii de motivare în ceea ce privește raportul de evaluare din anul 2023.
Al treilea motiv, întemeiat pe o încălcare a obligației de motivare cu privire la decizia de atribuire a punctelor de merit pentru anul 2023.
Al patrulea motiv, întemeiat pe erori de apreciere privind decizia de respingere a reclamației de către AIPN.
Al cincilea motiv, întemeiat pe încălcarea obligației privind decizia de respingere a reclamației de către AIPN.
____________